Document ID: 32009R0548

KOMISIJAS REGULA (EK) Nr. 548/2009
(2009. gada 24. jūnijs)
par grozījumiem Regulā (EK) Nr. 760/2008, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz atļauju izmantot siera ražošanā kazeīnu un kazeinātus
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 121. panta i) apakšpunktu saistībā ar tās 4. pantu,
tā kā:
(1)
Regulas (EK) Nr. 1234/2007 100. pantā, kurā grozījumi izdarīti ar Padomes 2009. gada 19. janvāra Regulu (EK) Nr. 72/2009 par izmaiņām kopējā lauksaimniecības politikā, izdarot grozījumus Regulās (EK) Nr. 247/2006, (EK) Nr. 320/2006, (EK) Nr. 1405/2006, (EK) Nr. 1234/2007, (EK) Nr. 3/2008 un (EK) Nr. 479/2008 un atceļot Regulas (EEK) Nr. 1883/78, (EEK) Nr. 1254/89, (EEK) Nr. 2247/89, (EEK) Nr. 2055/93, (EK) Nr. 1868/94, (EK) Nr. 2596/97, (EK) Nr. 1182/2005 un (EK) Nr. 315/2007 (2), noteikta iespēja piešķirt atbalstu par vājpienu, kas pārstrādāts kazeīnā un kazeinātos.
(2)
Pēc Regulas (EK) Nr. 1234/2007 119. panta grozījumiem, kas izdarīti ar Regulu (EK) Nr. 72/2009, iepriekšēja atļauja kazeīna un kazeinātu izmantošanai siera ražošanā vairs nav vajadzīga, ja vien atbalsts netiek maksāts saskaņā ar Regulas (EK) Nr. 1234/2007 100. pantu un ja vien Komisija nav nolēmusi, ka kazeīna un kazeinātu izmantošanai siera ražošanā ir vajadzīga šāda atļauja.
(3)
Ja saskaņā ar Regulas (EK) Nr. 1234/2007 100. pantu nosaka atbalstu par Kopienā ražotu vājpienu, kas pārstrādāts kazeīnā un kazeinātos, jāievēro sīki izstrādāti šādu atļauju piešķiršanas noteikumi.
(4)
Komisijas Regulā (EK) Nr. 760/2008 (3) izklāstīti noteikumi par iepriekšējām atļaujām izmantot kazeīnu un kazeinātus, kuras bija jāpiešķir saskaņā ar 119. pantu, pirms tajā tika izdarīti grozījumi ar Regulu (EK) Nr. 72/2009. Ņemot vērā pašreizējo situāciju, kad atbalsts ir noteikts nulles apmērā un iepriekšēja atļauja vairs nav obligāta, Regulas (EK) Nr. 760/2008 darbības joma jāgroza, lai izklāstītu nosacījumus, ar kādiem šie noteikumi ir piemērojami.
(5)
Tādēļ attiecīgi jāgroza Regula (EK) Nr. 760/2008.
(6)
Ierosinātais grozījums jāpiemēro no 2009. gada 1. jūlija - datuma, kad piemēro attiecīgos grozījumus, kas ieviesti ar Regulu (EK) Nr. 72/2009.
(7)
Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 760/2008 1. panta 1. punktu aizstāj ar šādu punktu:
“1. Šajā regulā izklāstīti noteikumi par atļaujām izmantot siera ražošanā kazeīnu un kazeinātus, ja:
a)
atbalstu nosaka saskaņā ar Regulas (EK) Nr. 1234/2007 100. pantu; un
b)
šāda izmantošana uzskatāma par nepieciešamu siera ražošanai, kā noteikts minētās regulas 119. pantā.
Šīs atļaujas piešķir uz 12 mēnešiem pēc attiecīgā uzņēmuma pieprasījuma, ja tas iepriekš rakstveidā uzņēmies saistības pieņemt un izpildīt šīs regulas 3. panta noteikumus.”
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
To piemēro no 2009. gada 1. jūlija.
Šī regula uzliek saistības kopumā un ir tieši piemērojama visās dalībvalstīs.
Briselē, 2009. gada 24. jūnijā

Labels: 7
0
3
17